NORAKSTS

|  |  |
| --- | --- |
| 28.04.2022. | Nr.7/10 |

**zemesgabalu šūmaņu ceļā 2, Jelgavā,**

**apbūves tiesības izsole**

(ziņo: I.Škutāne)

**Atklāti balsojot: PAR – 9** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds), **PRET – 3** (G.Kurlovičs, A.Rublis, A.Tomašūns), **ATTURAS – 1** (A.Pagors),

Saņemts SIA “SP Austrumi”, reģistrācijas Nr. 42402007717, juridiskā adrese: Saulesmāja 1, Pleikšņi, Ozolaines pagasts, Rēzeknes novads, 2022. gada l5. marta iesniegums ar lūgumu rīkot nekustamā īpašuma Šūmaņu ceļā 2, Jelgavā, kas sastāv no 6 (sešām) zemes vienībām, apbūves tiesības izsoli saules enerģijas ražošanas parka būvniecībai.

Jelgavas valstspilsētas pašvaldībai piederošais nekustamais īpašums ar kadastra numuru 09000230031 Šūmaņu ceļā 2, Jelgavā (turpmāk – Nekustamais īpašums) ar kopējo platību 1118580 m2 (111,858 ha) ir neapbūvēts unsastāv no 6 (sešām) zemes vienībām:

1. kadastra apzīmējums 09000230025, platība 347999 m2;
2. kadastra apzīmējums 09000230031, platība 322809 m2;
3. kadastra apzīmējums 09000230020, platība 228930 m2;
4. kadastra apzīmējums 09000230001, platība 109446 m2;
5. kadastra apzīmējums 09000230002, platība 54699 m2;
6. kadastra apzīmējums 09000230003, platība 54697 m2.

Nekustamais īpašums ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 6555.

Saskaņā ar Jelgavas valstspilsētas pašvaldības administrācijas Attīstības un pilsētplānošanas pārvaldes 2022. gada 18. marta lēmumu Nr. 2-26.2/22/307, Nekustamajam īpašumam ir noteikts lietošanas mērķis – rūpnieciskā ražošanas objektu apbūve (kods 1001, platība 1118580 m2).

Saskaņā ar likuma “Par pašvaldībām” 14. panta otrās daļas 3. punktu, 15. panta pirmās daļas 10. punktu, Civillikuma trešo 1129.2pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 4. nodaļu, Jelgavas valstspilsētas pašvaldības īpašuma atsavināšanas komisijas 2022. gada 12. aprīļa lēmumu Nr.4/2 “Zemesgabalu Šūmaņu ceļā 2, Jelgavā, apbūves tiesības izsole” un SIA “SP Austrumi” 2022. gada 15. marta iesniegumu,

**JELGAVAS VALSTSPILSĒTAS DOME NOLEMJ:**

1. Izsolīt nekustamā īpašuma ar kadastra numuru 09000230031 Šūmaņu ceļā 2, Jelgavā, kas sastāv no 6 (sešām) zemes vienībām ar kopējo platību 1118580 m2 (turpmāk – Nekustamais īpašums) apbūves tiesību mutiskā izsolē ar augšupejošu soli un pretendentu atlasi starp personām, kuras, iesniedzot izsoles pieteikumu, apņemas:
	1. uz Nekustamā īpašuma uzbūvēt saules enerģijas ražošanas parku un tā funkcionēšanai nepieciešamās inženierbūves (turpmāk – Objekts);
	2. Objekta būvniecību uzsākt ne vēlāk kā līdz 2022. gada 31. decembrim;
	3. Objektu nodot ekspluatācijā ne vēlāk kā līdz 2024. gada 31. decembrim;
	4. Objektā, viena mēneša laikā pēc tā nodošanas ekspluatācijā, nodrošināt ne mazāk kā 10 (desmit) darba vietas;
	5. Objekta būvniecībā un iekārtās (aprīkojumā) investēt ne mazāk kā 60 milj. *euro* (sešdesmit miljoni *euro*), sadalot pa gadiem: 2022. gadā – ne mazāk kā 25 milj. *euro* (divdesmit pieci miljoni *euro*), 2023. gadā – ne mazāk kā 30 milj. *euro*. (trīsdesmit miljoni *euro*), 2024. gadā – ne mazāk kā 5 milj. *euro*. (pieci miljoni *euro*).
	6. izpildīt Nekustamā īpašuma apbūves tiesības izsoles noteikumu 8.1.6. – 8.1.12. punktos noteikto.
2. Noteikt Nekustamā īpašuma apbūves tiesības izsoles sākuma cenu - apbūves tiesības maksu gadā bez pievienotās vērtības nodokļa 33410,00 *euro* (trīsdesmit trīs tūkstoši četri simti desmit *euro*, 00 centi), izsoles soli 1000,00*euro* (viens tūkstotis *euro*, 00 centi), izsoles reģistrācijas maksu 30000,00*euro* (trīsdesmit tūstoši *euro*, 00 centi).
3. Apstiprināt Nekustamā īpašuma apbūves tiesības izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Nekustamā īpašuma apbūves tiesības mutisku izsoli ar augšupejošu soli un pretendentu atlasi normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī